pythainlp/thai-wiki-dataset-v3 huggingface dataset:
บาโธรี (วงดนตรี)

บาโธรี (Bathory) เป็นวงแบล็กเมทัลและไวกิงเมทัลจากเมืองวอลลิงบี (Vällingby) ประเทศสวีเดน ก่อตั้งขึ้นในปี 1983 ชื่อของวงได้นำมาจากชื่อของ อลิซาเบธ บาโธรี สตรีชั้นสูงชาวฮังการีผู้ฉาวโฉดแห่งยุคกลาง วงประกอบด้วยสมาชิกหลายคน แต่หลักที่สุดคือ ควอร์ทัน ซึ่งทำหน้าที่ทั้งร้องนำและแต่งเพลงหลัก บาโธรีได้ออกอัลบั้มสตูดิโอ 12 อัลบั้ม และอัลบั้มรวมเพลง 5 อัลบั้ม
ใน 4 อัลบั้มแรกของบาโธรี ได้รับการยกย่องจากนักวิจารณ์ว่าเป็น "พิมพ์เขียวแห่งแบล็กเมทัลสายสแกนดิเนเวีย" เนื่องจากเป็นหนึ่งในวงแบล็กเมทัลสายสแกนดิเนเวียแรกๆ แต่ถึงอย่างไรก็ตามวงได้เปลี่ยนแนวเพลงในอัลบั้มที่ 5 "ฮัมเมอร์ฮาร์ท" (Hammerheart) (1990) ซึ่งก็ได้รับการยกย่องให้เป็น "ไวกิงเมทัลอัลบั้มแรก" อีกด้วย โดยได้เปลี่ยนแนวที่หลีกห่างจากลัทธิซาตาน แต่ยังคงต่อต้านศาสนาคริสต์อยู่ มีการลดเสียงแหบแห้งตามแบบฉบับเดิมของแบล็กเมทัลออกไป แล้วนำเสนอเสียงที่ปกติขึ้นร่วมถึงท่อนการโห่ร้องที่แทรกเข้ามา ลดจังหวะริฟฟ์กีตาร์ให้น้อยลง ใช้คีย์บอร์ดประกอบเสียงเอฟเฟกต์ แต่เน้นเสียงจังหวะเข้มขรึมและหนักแน่น วงยังคงเล่นเพลงแนวนี้ต่อไประหว่างยุค 90 จนถึงช่วงต้นยุค 2000 ในช่วงท้ายๆบาโธรี ได้กลับมาเล่นแนวแทรชเมทัล ในอัลบั้ม รีควีม (Requiem) (1994) และ ออกตากอน (Octagon) (1995) วงได้แตกเมื่อควอร์ทันเสียชีวิตจากโรคหัวใจวาย ในปี 2004
== Band members ==
สมาชิกรุ่นสุดท้าย
Quorthon (Thomas Börje Forsberg) – เสียงร้อง เครื่องดนตรีทุกชนิด (1983–2004)
สมาชิกก่อนหน้านี้
Freddan/Hanoi (Frederick Melander) – กีตาร์เบส (1983–1984)
Vans McBurger (Jonas Åkerlund) – กลองชุด (1983–1984)
Ribban – กีตาร์เบส (1984)
Stefan Larsson – กลองชุด (1984–1986)
Adde – กีตาร์เบส (1985)
Paul Pålle Lundburg – กลองชุด (1986–1987)
Kothaar – กีตาร์เบส (1988–1996)
Vvornth – กลองชุด (1988–1996)
ไทม์ไลน์
== สตูดิโออัลบั้ม ==
Bathory (1984)
The Return...... (1985)
Under the Sign of the Black Mark (1987)
Blood Fire Death (1988)
Hammerheart (1990)
Twilight of the Gods (1991)
Requiem (1994)
Octagon (1995)
Blood on Ice (1996) – recorded in 1989
Destroyer of Worlds (2001)
Nordland I (2002)
Nordland II (2003)
== อัลบั้มเรียบเรียง ==
Jubileum Volume I (1992)
Jubileum Volume II (1993)
Jubileum Volume III (1998)
Katalog (2001)
In Memory of Quorthon (2006)
== อ้างอิง ==
กลุ่มดนตรีแบล็กเมทัล
กลุ่มดนตรีที่ก่อตั้งในปี พ.ศ. 2526
วงกลุ่มสี่สัญชาติสวีเดน
บรางกอ สมิลยานิช

บรางกอ สมิลยานิช (Бранко Смиљанић; เกิดเมื่อวันที่ 27 กันยายน พ.ศ. 2500) เป็นอดีตนักฟุตบอลชาวเซอร์เบีย
== อ้างอิง ==
บุคคลที่เกิดในปี พ.ศ. 2500
บุคคลที่ยังมีชีวิตอยู่
นักฟุตบอลชาวเซอร์เบีย
กองหน้าฟุตบอล
ผู้จัดการทีมฟุตบอลชาวเซอร์เบีย
ผู้จัดการทีมสโมสรฟุตบอลโปลิศ เทโร
บุคคลจากเบลเกรด
หอ หึ หึ

หอ หึ หึ เป็นภาพยนตร์ไทย แนวสยองขวัญ คอมเมดี้ จากค่ายไฟว์สตาร์ โปรดักชั่น ออกฉายครั้งแรกเมื่อวันที่ 30 มกราคม พ.ศ. 2535 จากการกำกับของ บัณฑิต ฤทธิ์ถกล นำแสดงโดย สันติสุข พรหมศิริ , จินตหรา สุขพัฒน์, แอน ทองประสม, เกียรติ กิจเจริญ, อรุณ ภาวิไล, วัชระ ปานเอี่ยม, อัญชลี ไชยศิริ, สุลาลีวัลย์ สุวรรณทัต และ วรุฒ วรธรรม ต่อมาเรื่องนี้ได้สร้างเป็นละครโทรทัศน์ ออกอากาศทางสถานีโทรทัศน์ไทยทีวีสีช่อง 3 ในปี พ.ศ. 2554
== เรื่องย่อ ==
หอ หึ หึ เป็นเรื่องราวของนักศึกษาวิทยาลัยครูแห่งหนึ่งที่ต้องมาพบกับบรรดาผีๆที่อาศัยอยู่ในวิทยาลัย เนื่องจากวิทยาลัยแห่งนี้เคยเป็นโรงพยาบาลในสมัยสงครามโลกครั้งที่ 2 บรรดาผีๆออกมารบกวนบรรดาอาจารย์และนักศึกษาเนื่องจากถูกนายประสงค์ ภารโรงคนใหม่บังคับควบคุม บรรดานักศึกษาจึงต้องร่วมมือกันหาทางจัดการกับนายประสงค์เพื่อให้วิทยาลัยกลับมาสงบสุขดังเดิม
ครั้งหนึ่งอาคารวิทยาลัยเก่าแห่งนี้ได้เป็นโรงพยาบาลชั่วคราวในช่วงสงครามโลกครั้งที่ 2 และในอดีตที่นี่เต็มไปด้วยผี และพวกมันได้อยู่ภายใต้ความชั่วร้าย มีหน้าที่รับผิดชอบในการดูแลทรัพย์สินมีค่า ความวุ่นวายได้เริ่มขึ้นเมือกลุ่มนักเรียนพยายามที่จะเป็นนักปราบผี
== นักแสดง ==
=== ฉบับ ภาพยนตร์ ปี พ.ศ. 2535===
สันติสุข พรหมศิริ แสดงเป็น ชายธง
จินตหรา สุขพัฒน์ แสดงเป็น คุณครูลัดดา
วัชระ ปานเอี่ยม แสดงเป็น สมประสงค์
เกียรติ กิจเจริญ แสดงเป็น บริบูรณ์
อรุณ ภาวิไล แสดงเป็น ยินดี
วรุฒ วรธรรม แสดงเป็น น้ำมนต์
แอน ทองประสม แสดงเป็น สาวิตรี
อัญชลี ไชยศิริ แสดงเป็น อธิการบดี
สุลาลีวัลย์ สุวรรณทัต แสดงเป็น อาจารย์ถมยา
จักรกฤษณ์ อำมะรัตน์ แสดงเป็น ผีผู้กอง
กฤษณ์ ศุกระมงคล
=== ฉบับ ละครโทรทัศน์ ปี พ.ศ. 2554===
ผลิตโดย : บริษัท เมคเกอร์ เค จำกัด
บทโทรทัศน์ : ชานนท์ สมฤทธิ์
กำกับการแสดง : ชานนท์ สมฤทธิ์
ออกอากาศทุกวันจันทร์ - ศุกร์ เวลา 18.30 - 20.00 น. ทางช่อง 3
==== รายชื่อนักแสดง ====
ณัฐรัฐ โมริส เลอกรอง รับบทเป็น น้ำมนต์
จอมขวัญ ลีละพงศ์ประสุต รับบทเป็น สาวิตรี
วรฤทธิ์ เฟื่องอารมย์ รับบทเป็น ชายธง
อิศริยา สายสนั่น รับบทเป็น ลัดดา
เนาวรัตน์ ยุกตะนันท์ รับบทเป็น อธิการบดี พันธุ์เครือ
สมชาย ศักดิกุล รับบทเป็น ประสม
เฉลิมพล ทิฆัมพรธีระวงศ์ รับบทเป็น บริบูรณ์
สุรินทร คารวุตม์ รับบทเป็น คำพูน
ธงธง มกจ๊ก  รับบทเป็น  โหงพราย
ปาจรีย์ ณ นคร  รับบทเป็น  ผีนางรำ
เรืองฤทธิ์  วิสมล  รับบทเป็น  ผีผู้กอง
โฆษวิส  ปิยะสกุลแก้ว รับบทเป็น  ผีป๋องซ่า
จักรพันธ์  จันโอ  รับบทเป็น  ยินดี
โซเฟีย  ลา  รับบทเป็น  อาจารย์โซฟี
ปณิตา  พัฒนาหิรัญ  รับบทเป็น  ผีพยาบาล
ประกาศิต  โบสุวรรณ  รับบทเป็น  เสน่ห์
กล้วย  เชิญยิ้ม  รับบทเป็น  หลวงตาอิน
ถั่วแระ  เชิญยิ้ม  รับบทเป็น  สัปเหร่อคง
วรนันท์ จันทรัศมี  รับบทเป็น  จอย
ภักดิพร พักโพธิ์เย็น รับบทเป็น  แอน
ด.ญ.ณภัค เจนจิตรานนท์ รับบทเป็น ยัยหนู
== แหล่งข้อมูลอื่น ==
== อ้างอิง ==
http://c2h2oh.wordpress.com/2008/04/07/hor-hue-hue-%E0%B8%AB%E0%B8%AD-%E0%B8%AB%E0%B8%B6-%E0%B8%AB%E0%B8%B6/
หอ หึ หึ | ไฟว์สตาร์ โปรดักชั่น
เรื่องย่อละคร หอ หึ หึ | กระปุกดอตคอม
ภาพยนตร์ไทย
ภาพยนตร์ที่ออกฉายในปี พ.ศ. 2535
ภาพยนตร์ที่กำกับโดย บัณฑิต ฤทธิ์ถกล
ละครโทรทัศน์ไทยที่ออกอากาศตั้งแต่ปี พ.ศ. 2554
รายการโทรทัศน์ที่เริ่มออกอากาศตั้งแต่ พ.ศ. 2554
ปาร์กอแล็งปิกลียอแน

ปาร์กอแล็งปิกลียอแน (Parc Olympique Lyonnais) หรือชื่ออย่างไม่เป็นทางการ กร็องสตาด และ สตาดเดลูเมียร์ เป็นสนามฟุตบอลของออแล็งปิกลียอแน มีความจุ 59,186 ที่นั่ง ตั้งอยู่ในเขตเทศบาลเดซีน-ชาร์ปีเยอ ใกล้กับลียง โดยใช้งานแทนที่สตาดเดอแฌร์ล็องซึ่งเป็นสนามเก่า ตั้งแต่เดือนมกราคม พ.ศ. 2559
สนามนี้มีแผนที่จะใช้งานในการแข่งขันฟุตบอลชิงแชมป์แห่งชาติยุโรป 2016 และฟุตบอลหญิงชิงแชมป์โลก 2019
== อ้างอิง ==
สนามฟุตบอลในประเทศฝรั่งเศส
สิ่งก่อสร้างตั้งแต่ พ.ศ. 2555
ออแล็งปิกลียอแน
สิ่งก่อสร้างในจังหวัดโรน
สนามกีฬาฟุตบอลโลกหญิง 2019
สนามกีฬาฟุตบอลชิงแชมป์แห่งชาติยุโรป 2016
กบฏไอโอเนีย

กบฏไอโอเนีย (Ionian Revolt) เกิดขึ้นระหว่างปีที่ 499–493 ก่อนคริสตกาล เป็นการกบฏในภูมิภาคไอโอเนียของเอเชียน้อยต่อการปกครองของจักรวรรดิอะคีเมนิด (เปอร์เซีย) จุดเริ่มต้นมาจากการแต่งตั้งทรราชขึ้นปกครองชาวกรีกของชาวเปอร์เซียและการปลุกปั่นจากอริสตาโกรัส ผู้ปกครองไมลีตัส หลังอริสตาโกรัสนำทัพร่วมกับเปอร์เซียบุกเกาะนักซอสแต่ล้มเหลว อริสตาโกรัสซึ่งกลัวว่าตนจะถูกปลดออกจากตำแหน่งผู้ปกครองจึงปลุกปั่นให้ชาวกรีกในไอโอเนียก่อกบฏต่อจักรพรรดิดาไรอัสมหาราชแห่งเปอร์เซีย
ในปีที่ 498 ก่อนคริสตกาล กองทัพกบฏที่ได้กำลังสนับสนุนจากเอเธนส์และอีรีเทรียยึดและเผาเมืองซาร์ดิส ระหว่างยกทัพกลับ ฝ่ายกบฏได้ปะทะกับทัพเปอร์เซียที่ตามมาที่เอฟิซัส โดยฝ่ายกบฏเป็นฝ่ายพ่ายแพ้ ปีต่อมา ฝ่ายเปอร์เซียทำสงครามเพื่อยึดดินแดนคืน แต่การกบฏแผ่ไปในแคเรีย ดอริเซส แม่ทัพชาวเปอร์เซียจึงยกทัพไปที่นั่น ถึงแม้ปฏิบัติการช่วงแรกจะประสบความสำเร็จ แต่ความพ่ายแพ้ในยุทธการที่เพดาซัสและการสูญเสียแม่ทัพดอริเซสของฝ่ายเปอร์เซีย ทำให้สถานการณ์ของทั้งสองฝ่ายอยู่ในสภาวะหยุดนิ่ง
ในปีที่ 494 ก่อนคริสตกาล ทัพบกและทัพเรือเปอร์เซียตัดสินใจบุกไมลีตัส เมืองใจกลางของกลุ่มกบฏและได้รับชัยชนะในยุทธการที่ลาเด การแปรพักตร์ของซามอสทำให้ไมลีตัสถูกยึด ชัยชนะทั้งสองครั้งของเปอร์เซียทำให้การกบฏสิ้นสุดลง เมืองแคเรียยอมแพ้ต่อฝ่ายเปอร์เซีย ปีต่อมา ฝ่ายเปอร์เซียยกทัพไปจัดการเมืองต่าง ๆ ที่ยังแข็งข้อและทำสนธิสัญญาสันติภาพกับไอโอเนีย
การกบฏไอโอเนียถือเป็นความขัดแย้งครั้งแรกระหว่างกรีซและเปอร์เซียและเป็นช่วงแรกของสงครามกรีก-เปอร์เซีย ถึงแม้จะได้เอเชียน้อยกลับมาอยู่ใต้อำนาจ แต่จักรพรรดิดาไรอัสต้องการลงโทษเอเธนส์และอีรีเทรียที่สนับสนุนกลุ่มกบฏ นอกจากนี้พระองค์ยังมองว่านครรัฐกรีกต่าง ๆ ยังคงเป็นภัยต่อจักรวรรดิ ดังนั้นในปีที่ 492 ก่อนคริสตกาล จักรพรรดิดาไรอัสจึงสั่งบุกกรีซอีกครั้งเพื่อหวังจะยึดนครรัฐกรีกทั้งหมด
== อ้างอิง ==
== แหล่งข้อมูลอื่น ==
กบฏ
สงคราม
สงครามสมัยโบราณ
สงครามเกี่ยวข้องกับกรีซ
สงครามเกี่ยวข้องกับทวีปยุโรป
ประวัติศาสตร์ยุโรป
มักซีมีเลียน เชลล์

มักซีมีเลียน เชลล์ (Maximilian Schell; 8 ธันวาคม ค.ศ. 1930 – 1 กุมภาพันธ์ ค.ศ. 2014) เป็นนักแสดง นักเขียนบท และผู้อำนวยการสร้างชาวออสเตรีย-สวิส ผู้ชนะเลิศรางวัลออสการ์ สาขานักแสดงนำชายยอดเยี่ยม ในปี ค.ศ. 1961 จากภาพยนตร์อเมริกันเรื่อง Judgment at Nuremberg ในวัยเด็กครอบครัวของเขาต้องอพยพจากเวียนนาไปเมืองซือริช ในสวิสเซอร์แลนด์ ในปี ค.ศ. 1938 เนื่องจากออสเตรียถูกยึดอำนาจโดยนาซีเยอรมนี
ตั้งแต่เด็ก เชลล์ยังได้คลุกคลีกับวงการภาพยนตร์และวรรณกรรมเนื่องจากอาชีพของครอบครัว  เขาสามารถพูดได้ทั้งภาษาอังกฤษและภาษาเยอรมันทำให้เขาได้มีโอกาสแสดงภาพยนตร์ในฮอลลีวูดหลายเรื่อง เขายังได้รับการเสนอชื่อเข้าชิงรางวัลออสการ์อีก 2 ครั้ง ในภาพยนตร์เรื่อง The Man in the Glass Booth (1975) และในสาขานักแสดงสมทบชายยอดเยี่ยมจากภาพยนตร์เรื่อง Julia จากนั้นในปี ค.ศ. 1992 เชลล์รับบทบาทเป็นวลาดีมีร์ เลนินในภาพยนตร์โทรทัศน์เรื่อง Stalin ซึ่งทำให้เขาได้รับรางวัลลูกโลกทองคำในสาขานักแสดงสมทบชายยอดเยี่ยมประเภทซีรีส์ละครหรือภาพยนตร์โทรทัศน์
ด้านชีวิตส่วนตัวเชลล์เป็นนักเปียโนและนักดนตรี เล่นให้กับเกลาดีโอ อับบาโดและเลนนาร์ด เบิร์นสไตน์ และกับวงออร์เคสตรา ส่วนมาเรีย เชลล์ น้องสาวมีอาชีพเป็นนักแสดงเช่นกัน
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2473
บุคคลที่เสียชีวิตในปี พ.ศ. 2557
นักแสดงนำชายยอดเยี่ยม รางวัลออสการ์
บุคคลจากเวียนนา
บุคคลจากซือริช
แบมบิโน (วงดนตรี)

แบมบิโน (Bambino; 밤비노) เป็นวงดนตรีในแนวเกิร์ลกรุปสัญชาติเกาหลีใต้ สมาชิกทั้งหมด 4 คน ในสังกัด เจเอสเอนเตอร์เทนเมนต์
==ประวัติ==
แบมบิโน เป็นเกิร์ลกรุปที่มีเอกลักษณ์เฉพาะตัว คือ การเต้นและแต่งกายด้วยชุดที่เซ็กซี่ สร้างชื่อขึ้นมาจากการเป็นวงคัฟเวอร์แดนซ์ ด้วยการขึ้นแสดงตามงานต่าง ๆ ด้วยการใช้ซิงเกิลของศิลปินที่มีชื่อเสียงต่าง ๆ เช่น Uptown Funk บรูโน่ มาร์ หรือ Up & Down ของอีเอ็กซ์ไอดี โดยสมาชิกทุกคนล้วนแต่เป็นเพื่อนกันมาตั้งแต่ยังเด็ก ยกเว้นอึนซอล และเมื่อเข้ามหาวิทยาลัยก็ได้เรียนต่อในคณะที่สอนการเต้น เมื่อมาพบกับอึนซอน จึงก่อตั้งวงขึ้นมา โดยใช้เวลาประมาณ 1 ปี จึงมีผลงานออกมา สมาชิกแต่ละคนมีประสบการณ์เต้นมาคนละ 15–20 ปี และฝึกซ้อมเต้นกันสัปดาห์ละ 3–4 วัน วันละประมาณ 3–4 ชั่วโมง
แบมบิโน เป็นที่รู้จักขึ้นมาในราวกลางปี ค.ศ. 2015 ซึ่งเป็นปีที่ทางวงได้มีผลงานออกมาอย่างเป็นทางการ เมื่อเกิดเป็นกระแสฮือฮาขึ้นมาในเครือข่ายสังคมออนไลน์ เมื่อมีผู้ถ่ายคลิปวิดีโอการเต้นของอึนซอลในลักษณะของแฟนแคมแล้วนำไปเผยแพร่ทางเว็บไซต์ยูทูบ ซึ่งมียอดผู้เข้าชมเป็นจำนวนมาก จากนั้นจึงแพร่ไปตามเว็บไซต์ต่าง ๆ จนได้รับฉายาว่า "เทพธิดาแฟนแคม"  พร้อมกับผลงานซิงเกิลแรกของวง คือ Oppa Oppa
ในเดือนกันยายน ค.ศ. 2015 แบมบิโนได้เดินทางมาเปิดการแสดงขึ้นในประเทศไทย ในงานดาวคะนองเฟสติวัล ที่ห้างสรรพสินค้าเซ็นทรัลลาดพร้าว
== สมาชิก ==
ฮาดัม (Hadam; 하담) – หัวหน้าวง, แดนเซอร์, ชอบการเต้นฮิปฮอป (เกิด 31 พฤษภาคม)
ดาฮี (Dahee; 다희) – นักร้องเสียงรอง, แดนเซอร์, แร็ปเปอร์, ชอบการเต้นบัลเลต์ (เกิด 4 กันยายน)
อึนซอล (Eunsol; 은솔) – นักร้องเสียงหลัก, นักเต้นหลัก, ชอบการเต้นเค-ป๊อป (เกิด )
มินฮี (Minhee; 민희) – น้องเล็ก, นักร้องเสียงรอง, ชอบการเต้นแจ๊สแดนซ์ (เกิด 2 เมษายน)
==ผลงาน==
===ซิงเกิล===
==ทัวร์คอนเสิร์ต==
===เจเอสเอนเตอร์เทนเมนต์===
เจเอสเอนเตอร์เทนเมนต์คอนเสิร์ตครั้งที่ 1 (แบมบิโน, เลย์ชา, เดียนา, แรมเพจกายส์)
==อ้างอิง==
กลุ่มดนตรีเคป็อป
เกิร์ลกรุปเกาหลีใต้
กลุ่มดนตรีที่ก่อตั้งในปี พ.ศ. 2558
สหพันธรัฐออสเตรีย

สหพันธรัฐออสเตรีย (Federal State of Austria) เป็นชื่อเรียกยุคหนึ่งในประวัติศาสตร์ออสเตรียระหว่างปี 2477 ถึง 2481 เมื่อประเทศออสเตรียอยู่ภายใต้การควบคุมโดยระบอบเผด็จการของพรรคแนวร่วมปิตุภูมิ ทำให้ประเทศออสเตรียกลายเป็นรัฐฟาสซิสต์ ต่อมาในปี 2481 สหพันธรัฐออสเตรียได้ถูกผนวกเป็นส่วนหนึ่งของนาซีเยอรมนี
== อ้างอิง ==
ประวัติศาสตร์ออสเตรีย
รัฐสิ้นสภาพในทวีปยุโรป
รัฐสิ้นสภาพในประเทศออสเตรีย
รัฐและดินแดนที่ก่อตั้งในปี พ.ศ. 2477
อ
สิ้นสุดในปี พ.ศ. 2481
อ
นิวกินีของเนเธอร์แลนด์

นิวกินีของเนเธอร์แลนด์ (Netherlands New Guinea; Nederlands-Nieuw-Guinea) เป็นชื่อเรียกภูมิภาคปาปัวตะวันตกในช่วงที่มีฐานะเป็นดินแดนโพ้นทะเลของราชอาณาจักรเนเธอร์แลนด์ตั้งแต่ พ.ศ. 2492 ถึง พ.ศ. 2505 (ก่อนปี พ.ศ. 2492 ดินแดนนี้เป็นส่วนหนึ่งของหมู่เกาะอินเดียตะวันออกของเนเธอร์แลนด์) หลังจากที่อินเดียตะวันออกได้รับเอกราชเป็นประเทศอินโดนีเซียก็ได้เรียกร้องดินแดนส่วนนี้ด้วย แต่เนเธอร์แลนด์ไม่ยินยอมโดยอ้างว่า ชนพื้นเมืองบนเกาะนิวกินีเป็นคนละกลุ่มชาติพันธุ์กับประชากรบนเกาะอื่น ๆ ของอินโดนีเซีย จึงไม่ควรถูกผนวกเข้ากับรัฐอินโดนีเซียที่ตั้งขึ้นใหม่ ส่วนอินโดนีเซียอ้างว่านิวกินีของเนเธอร์แลนด์อยู่ในขอบเขตดินแดนทางธรรมชาติของตน จึงพยายามใช้มาตรการทางการทูตและการเมืองระหว่างประเทศกดดัน รวมทั้งขู่จะบุกยึดครองโดยได้รับการสนับสนุนจากสหภาพโซเวียต ทำให้เนเธอร์แลนด์ยอมถอนตัวออกไปในที่สุด สหประชาชาติได้เข้ามาบริหารดินแดนนี้ชั่วคราวก่อนจะโอนให้อินโดนีเซียในวันที่ 1 พฤษภาคม พ.ศ. 2506
รัฐสิ้นสภาพในเอเชียตะวันออกเฉียงใต้
อดีตอาณานิคมของเนเธอร์แลนด์
อดีตอาณานิคมในทวีปเอเชีย
อดีตอาณานิคมในเอเชียตะวันออกเฉียงใต้
อดีตอาณานิคมในเขตโอเชียเนีย
รัฐคริสต์
รัฐและดินแดนที่ก่อตั้งในปี พ.ศ. 2492
รัฐและดินแดนที่ก่อตั้งในปี พ.ศ. 2488
สิ้นสุดในปี พ.ศ. 2505
เจ้าชายจิกมี นัมเกล วังชุก มกุฎราชกุมารแห่งภูฏาน

เจ้าชายจิกมี นัมเกล วังชุก มกุฎราชกุมารแห่งภูฏาน (พระราชสมภพ 5 กุมภาพันธ์ พ.ศ. 2559) เป็นพระราชโอรสพระองค์แรกในสมเด็จพระราชาธิบดีจิกมี เคเซอร์ นัมเกล วังชุก และสมเด็จพระราชินีเจตซุน เพมา วังชุก นอกจากนี้พระองค์ยังทรงดำรงพระอิสริยยศเป็น มกุฎราชกุมารแห่งภูฏาน โดยได้ทรงรับพระราชทานพระนามเมื่อวันที่ 16 เมษายน พ.ศ. 2559 (เดิมมีพระนามเพียงแค่คำว่า "จยัลซี" ซึ่งในภาษาซองคา หมายถึง เจ้าชาย) ภายหลังการเสด็จพระราชสมภพของพระองค์ ประชาชนทั่วประเทศร่วมใจกันปลูกต้นไม้จำนวน 108,000 ต้น ทั้งนี้ยังทรงเป็น รัชทายาทแห่งราชบัลลังก์ภูฏาน แทนพระปิตุลา (อาชาย) คือ เจ้าชายจิกเยล อุกเยน วังชุก
เมื่อวันที่ 5 กุมภาพันธ์ พ.ศ. 2563 เจ้าชายจิกมี นัมเกล วังชุก มกุฎราชกุมารแห่งภูฏาน ทรงเจริญพระชนมายุ 4 พรรษา สมเด็จพระราชบิดา พระราชมารดา พร้อมด้วยพระบรมวงศานุวงศ์ จัดงานวันพระราชสมภพแบบเรียบง่ายในพระราชวังทิมพู ในโอกาสนี้ สี จิ้นผิง ในทูลเกล้าทูลกระหม่อมถวายภาพวาดเจ้าชายจิกมี นัมเกล วังชุก มกุฎราชกุมารแห่งภูฏาน
== อ้างอิง ==
ทายาทผู้มีสิทธิโดยตรง
มกุฎราชกุมารแห่งภูฏาน
ราชวงศ์วังชุก
พระราชวงศ์ที่ทรงพระเยาว์
บุคคลจากทิมพู
ประชากรศาสตร์ภูฏาน

บทความนี้ว่าด้วยลักษณะประชากรของประเทศภูฏาน รวมถึงความหนาแน่นของประชากร ชาติพันธุ์ ระดับการศึกษา สาธารณสุข สถานภาพทางเศรษฐกิจ การนับถือศาสนา เป็นต้น
รัฐบาลแห่งราชอาณาจักรภูฎานได้จดทะเบียนประชากรของประเทศภูฏาน จำนวนทั้งสิ้น 752,700 คน ในปี 2016 และจากข้อมูลของ เดอะเวิลด์แฟกต์บุ๊ก ในปี 2016 มีประชากรในประเทศภูฏาน มีจำนวนทั้งสิ้น 2,327,849 คน
=== ลักษณะประชากร ===
ข้อมูลปริมาณการของสหประชาชาติ
การเกิด และ เสียชีวิต
=== โครงสร้างของประชากร ===
== อ้างอิง ==
== แหล่งข้อมูลอื่น ==
public domain material from the CIA World Factbook&#x20;document "2007 edition" .
ล
ชาวภูฏาน
ลักษณะประชากรแบ่งตามประเทศ
สงครามโรมัน–ซิลูซิด

สงครามโรมัน–ซิลูซิด (Roman–Seleucid War) หรือ สงครามแอนทิโอคอส หรือ สงครามซีเรีย เป็นความขัดแย้งระหว่างจักรวรรดิซิลูซิดกับสาธารณรัฐโรมัน เกิดขึ้นระหว่าง 192–188 ปีก่อนคริสตกาล สงครามครั้งนี้ทำให้โรมันกลายเป็นมหาอำนาจในกรีซและรอบ ๆ ทะเลเมดิเตอร์เรเนียน
จุดเริ่มต้นของสงครามเริ่มจากทั้งสองฝ่ายต้องการเป็นใหญ่ในภูมิภาคอีเจียน โดยใน 203 ปีก่อนคริสตกาล พระเจ้าแอนทิโอคัสมหาราชแห่งซิลูซิดร่วมเป็นพันธมิตรกับพระเจ้าฟิลิปที่ 5 แห่งมาซิดอนเพื่อพิชิตดินแดนของราชอาณาจักรทอเลมี ต่อมาใน 200 ปีก่อนคริสตกาล เพอร์กามอนและโรดส์ที่เคยทำสงครามกับพระเจ้าฟิลิปที่ 5 ขอความช่วยเหลือจากโรมัน โรมันจึงยกทัพไปโจมตีมาซิดอนจนเกิดเป็นสงครามมาซิโดเนียครั้งที่สอง สงครามนี้สิ้นสุดลงเมื่อทัพโรมันและพันธมิตรชนะในยุทธการที่ไซโนสเซฟาลี ทั้งสองฝ่ายลงนามในสนธิสัญญาสันติภาพ โดยพระเจ้าฟิลิปที่ 5 ต้องชดใช้ค่าปฏิกรรมสงครามและเป็นพันธมิตรกับโรมัน
ในขณะเดียวกัน พระเจ้าแอนทิโอคัสรบชนะพระเจ้าทอเลมีที่ 5 ในยุทธการที่แพเนียม ทำให้ซีลี-ซีเรียตกอยู่ใต้อำนาจของซิลูซิด พระเจ้าแอนทิโอคัสส่งทัพเรือไปซิลิเชีย ลิเชียและแคเรียเพื่อช่วยเหลือพระเจ้าฟิลิปที่ 5 และได้รับคำเตือนจากโรดส์ว่าจะโจมตีกองเรือของพระองค์หากแล่นผ่านแหลมเจลิดอเนีย พระเจ้าแอนทิโอคัสเพิกเฉยต่อคำเตือนและสั่งให้กองเรือแล่นต่อไป ส่วนโรดส์ไม่ได้ทำตามคำเตือนเนื่องจากได้รับข่าวความพ่ายแพ้ของพระเจ้าฟิลิปที่ 5 ที่ไซโนสเซฟาลี หลังพระเจ้าแอนทิโอคัสผูกมิตรกับพระเจ้าทอเลมีที่ 5 พระองค์ก็มีแผนจะรุกเข้าไปในยุโรป
ในช่วงเวลานั้น ฮันนิบาล แม่ทัพชาวคาร์เธจที่เคยสู้กับโรมันในสงครามพิวนิกครั้งที่สองได้ลี้ภัยมายังเอฟิซัสเพื่อขอความช่วยเหลือจากพระเจ้าแอนทิโอคัส พระองค์ให้การช่วยเหลือ ด้านโรมันได้โจมตีสปาร์ตาที่ต่อต้านการแผ่อำนาจของโรมันในกรีซ สปาร์ตาเป็นฝ่ายพ่ายแพ้และขอความช่วยเหลือจากสันนิบาตอีโทเลียนSmith ต่อมาพระเจ้าแอนทิโอคัสได้ยกทัพข้ามช่องแคบเฮลเลสปอนต์ (ช่องแคบ
กัลยา เลิศเกษมทรัพย์

กัลยา เลิศเกษมทรัพย์ หรือ เง็ก นักแสดง และนางแบบหญิงชาวไทย เข้าสู่วงการด้วยวัยเพียง 16 ปี จากการเดินเที่ยวห้างที่สยามเซ็นเตอร์ หลังเลิกเรียน จากนั้นมีแมวมองมาติดต่อและขอเบอร์โทรศัพท์เธอไป จากนั้นไม่นานก็ได้ติดต่อให้เธอไปเทสต์โฆษณาหลายครั้ง และได้ถ่ายโฆษณาสกินซิตร้าโลชั่น เป็นงานแรกในวงการบันเทิง
หลังจากนั้นก็ได้มีโอกาสแสดงภาพยนตร์เรื่องแรกของ ไท เอ็นเตอร์เทนเมนต์ เรื่อง ปีหนึ่งเพื่อนกันและวันอัศจรรย์ของผมเมื่อปี พ.ศ. 2536 แสดงคู่กับศักดิ์สิทธิ์ แท่งทอง โดยรับบทเป็นหมอทิพย์ ต่อด้วยภาพยนตร์สร้างชื่อเสียงให้กับเธอคือ คู่แท้ 2 โลก เมื่อปี พ.ศ. 2537 แสดงคู่กับสหรัถ สังคปรีชา รับบทเป็น ลาน
นอกจากนี้ยังมีผลงานถ่ายแบบ และแสดงละครโทรทัศน์จนถึงปัจจุบัน อาทิ ซึมน้อยหน่อยกะล่อนมากหน่อย, 7 พระกาฬ, เจ้าสาวผมไม่ใช่ผี, พลับพลึงสีชมพู และ เวียงร้อยดาว เป็นต้น
== ผลงาน ==
=== ละครโทรทัศน์ ===
=== ผลงานภาพยนตร์===
=== มิวสิกวีดีโอ ===
เพลง อีกหน่อยเธอคงเข้าใจ - ธเนศ วรากุลนุเคราะห์
เพลง ไม่พูดไม่จา  - เรนโบว์
เพลง ไม่ได้...ไม่ไหว - สามารถ พยัคฆ์อรุณ
เพลง ไม่มีแวว - อิทธิ พลางกูร
เพลง เธอคือผู้หญิงคนนั้น - ทู
เพลง สัญญาลูกผู้ชาย - ธัญญรัตน์ กิ่งไทร
== อ้างอิง ==
บันเทิง - Star Retro : ชีวิตที่เหมือนดั่ง..รถแท็กซี่ ของ 'เง็ก' กัลยา เลิศเกษมทรัพย์
== แหล่งข้อมูลอื่น ==
แฟนเพจของ กัลยา เลิศเกษมทรัพย์
บุคคลจากกรุงเทพมหานคร
บุคคลจากมหาวิทยาลัยรามคำแหง
นักแสดงหญิงชาวไทย
นักแสดงละครโทรทัศน์หญิงชาวไทย
นักแสดงภาพยนตร์หญิงชาวไทย
นักแสดงหญิงจากกรุงเทพมหานคร
นักแสดงหญิงชาวไทยในศตวรรษที่ 21
บรู้คลิน (ภาพยนตร์)

บรู้คลิน (Brooklyn) เป็นภาพยนตร์จากไอร์แลนด์-อังกฤษ-แคนาดาในปี ค.ศ. 2015 กำกับโดย จอห์น ครอวลีย์ และเขียนบทโดย นิก ฮอร์นบี ดัดแปลงจากนิยายในชื่อเดียวกันของคอล์ม ทอยบิน นำแสดงโดยเซอร์ชา โรนัน, เอมอรี โคเฮน, ดอมเนลล์ กลีสัน, จิม บรอดเบนต์ และจูลี วอลเตอร์ส ภาพยนตร์เป็นเรื่องราวในปี ค.ศ. 1951 และ ค.ศ. 1952 ของหญิงสาวชาวไอริชที่อพยพจากไอร์แลนด์มายังบรุกลินในสหรัฐอเมริกา การใช้ชีวิตคนเดียวในเมืองใหญ่ทำให้เธอเป็นโรคโฮมซิก จนกระทั่งเธอได้เจอกับหนุ่มอิตาลีในบรุกลินจนก่อตัวเป็นความรัก แต่มีวันหนึ่งเกิดเหตุโศกนาฏกรรมจากทางบ้านทำให้เธอต้องรีบกลับไปในไอร์แลนด์ ซึ่งในขณะนั้นเธอก็ได้เจอกับหนุ่มไอร์แลนด์ที่เริ่มมีความรู้สึกดี ๆ ให้กัน แต่เธอจะต้องเลือกระหว่างสองประเทศและผู้ชายสองคนที่เธอรัก
บรู้คลิน ออกฉายรอบปฐมทัศน์ที่เทศกาลภาพยนตร์ซันแดนซ์ 2015 และเข้าฉายครั้งแรกในสหรัฐอเมริกาเมื่อวันที่ 4 พฤศจิกายน ค.ศ. 2015 และในสหราชอาณาจักรเมื่อวันที่ 6 พฤศจิกายน ค.ศ. 2015 ภาพยนตร์เรื่องนี้ยังได้รับการเสนอชื่อเข้าชิงรางวัลออสการ์ ครั้งที่ 88 สาขาภาพยนตร์ยอดเยี่ยม, สาขานักแสดงนำหญิงยอดเยี่ยม และสาขาบทภาพยนตร์ดัดแปลงยอดเยี่ยม
== อ้างอิง ==
== แหล่งข้อมูลอื่น ==
บรุกลิน  ที่เทศกาลภาพยนตร์ซันแดนซ์
ภาพยนตร์ที่ออกฉายในปี พ.ศ. 2558
ภาพยนตร์อังกฤษ
ภาพยนตร์แคนาดา
ภาพยนตร์ภาษาอังกฤษ
ภาพยนตร์ที่มีฉากในประเทศไอร์แลนด์
ภาพยนตร์ที่ถ่ายทำในมอนทรีออล
เอเชียนคัพ 2019 รอบคัดเลือก

การแข่งขันเอเชียนคัพ 2019 รอบคัดเลือก เป็นการแข่งขันฟุตบอลในทวีปเอเชียเพื่อคัดเลือกทีมฟุตบอลเข้าแข่งขันเอเชียนคัพ 2019 รอบสุดท้ายที่สหรัฐอาหรับเอมิเรตส์ ซึ่งอยู่ภายใต้การดูแลของสมาพันธ์ฟุตบอลเอเชีย โดยได้รับโควตาทั้งหมด 24 ทีม เริ่มแข่งขันเป็นครั้งแรกในวันพฤหัสบดีที่ 12 มีนาคม พ.ศ. 2558 ระหว่างติมอร์-เลสเตกับมองโกเลีย และจบการแข่งขันวันที่ 27 มีนาคม พ.ศ. 2561
เอเชียนคัพ 2019 เป็นเอเชียนคัพครั้งแรกที่ขยายจำนวนทีมในรอบสุดท้าย จาก 16 ทีม เป็น 24 ทีม
นอกจากนี้ ยังเป็นการคัดเลือกตัวแทนโซนเอเชียไปแข่งฟุตบอลโลก 2018 รอบสุดท้ายที่ประเทศรัสเซียอีกด้วย
== ทีมที่เข้ารอบสุดท้าย ==

== รูปแบบการแข่งขัน ==
รอบแรก : มี 12 ทีม (ทีมอันดับ 35-46) จับคู่แข่งขันแบบเหย้า-เยือน 2 นัด หาทีมชนะ 6 ทีมผ่านเข้าสู่รอบสอง
รอบสอง : มี 40 ทีม (ทีมอันดับ 1-34 และ 6 ทีมที่ผ่านรอบแรก) มาแบ่งเป็น 8 กลุ่ม กลุ่มละ 5 ทีม แข่งขันแบบพบกันหมด เหย้า-เยือน คัดผู้ชนะของแต่ละกลุ่ม มี 8 ทีม รวมกับทีมอันดับสองที่มีผลงานดีที่สุดอีก 4 ทีม เป็น 12 ทีมที่ผ่านเข้าสู่เอเชียนคัพ รอบสุดท้าย
รอบเพลย์ออฟ: จากรอบสอง ทีมอันดับห้า และอันดับสี่ที่แย่ที่สุดของแต่ละกลุ่ม จะต้องมาแข่งรอบเพลย์ออฟ จนได้ทีมชนะ 8 ทีมผ่านเข้าสู่รอบสาม
รอบสาม: มี 24 ทีม (ทีมอันดับสองที่แย่ที่สุด 4 ทีม ทีมอันดับสาม 8 ทีม ทีมอันดับสี่ที่ดีที่สุด 4 ทีมจากรอบสอง และ 8 ทีมที่ผ่านรอบเพลย์ออฟ) มาแบ่งเป็น 6 กลุ่ม กลุ่มละ 4 ทีม แข่งขันแบบพบกันหมด เหย้า-เยือน คัดผู้ชนะของแต่ละกลุ่ม รวมกับทีมอันดับสอง เป็น 12 ทีมที่ผ่านเข้าสู่เอเชียนคัพ รอบสุดท้าย
การแข่งขันรอบคัดเลือกเอเชียนคัพครั้งนี้จะเป็นการหาทีมที่ผ่านเข้าไปแข่งขันฟุตบอลโลก 2018 ไปในตัวด้วย
== การจัดอันดับ ==
== ปฏิทินการแข่งขัน ==
ปฏิทินการแข่งขันสำหรับรอบคัดเลือก เป็นไปดังนี้
{|
|valign=top|
|valign=top|
|}
== รอบแรก ==
จับฉลากคู่แข่งขันรอบแรกเมื่อวันที่ 10 กุมภาพันธ์ พ.ศ. 2558 เวลา 15:30 น. ตามเวลาในมาเลเซีย (UTC+8) ที่สำนักงานใหญ่สมาพันธ์ฟุตบอลเอเชียในกัวลาลัมเปอร์
== รอบที่ 2 ==
===กลุ่มเอ===
===กลุ่มบี===
===กลุ่มซี===
===กลุ่มดี===
===กลุ่มอี===
===กลุ่มเอฟ===
===กลุ่มจี===
===กลุ่มเอช===
===ตารางคะแนนอันดับสองที่ดีที่สุด===
===ตารางคะแนนอันดับสี่ที่ดีที่สุด===
== รอบเพลย์ออฟ ==
การจับสลากประกบคู่แข่งขันจัดขึ้นในวันที่ 7 เมษายน พ.ศ. 2559 เวลา 15:00 น. (เวลามาเลเซีย) ณ เอเอฟซีเฮาส์ กรุงกัวลาลัมเปอร์ ประเทศมาเลเซีย
=== รอบ 1 ===
===รอบ 2===
== รอบที่ 3 ==
การแข่งขันรอบคัดเลือกรอบที่ 3 จะมีทั้งหมด 24 ทีมเข้าร่วมแข่งขัน โดยรอบนี้จะคัดเลือกทีมทั้งหมด 12 ทีมเข้าสู่เอเชียนคัพ รอบสุดท้าย ซึ่งมี 12 ทีมได้เข้ารอบสุดท้ายก่อนหน้านี้แล้ว คือ สหรัฐอาหรับเอมิเรตส์ (เจ้าภาพ), ซาอุดีอาระเบีย, ออสเตรเลีย, กาตาร์, จีน, อิหร่าน, ญี่ปุ่น, ซีเรีย, ไทย, อิรัก, เกาหลีใต้ และอุซเบกิสถาน
จากการถอนตัวของฟุตบอลทีมชาติกวม และการถูกตัดสิทธิ์ของฟุตบอลทีมชาติคูเวต โดยทางสหพันธ์ฟุตบอลแห่งเอเชีย (เอเอฟซี) ได้เชิญฟุตบอลทีมชาติเนปาล และฟุตบอลทีมชาติมาเก๊า ซึ่งเป็นทีมชนะเลิศ และรองชนะเลิศรายการเอเอฟซี โซลิดาริตี้ คัพ 2016 เข้ามาแข่งขันแทน
การจับสลากแบ่งสายของการแข่งขันรอบคัดเลือกรอบที่ 3 จะจัดขึ้นเมื่อวันที่ 23 มกราคม พ.ศ. 2560 เวลา 14:00 น. (00) ณ นครอาบูดาบี ประเทศสหรัฐอาหรับเอมิเรตส์
===กลุ่ม เอ===
===กลุ่ม บี===
===กลุ่ม ซี===
===กลุ่ม ดี===
===กลุ่ม อี===
===กลุ่ม เอฟ===
== ดูเพิ่ม ==
ฟุตบอลโลก 2018 รอบคัดเลือก โซนเอเชีย
== อ้างอิง ==
== แหล่งข้อมูลอื่น ==
AFC Asian Cup, the-AFC.com
เอเชียนคัพ 2019 รอบคัดเลือก – รอบเพลย์ออฟ

เอเชียนคัพ 2019 รอบคัดเลือก - รอบเพลย์ออฟ จะจัดแข่งขันระหว่างวันที่ 2 มิถุนายน ถึง 11 ตุลาคม พ.ศ. 2559
== รูปแบบการแข่งขัน ==
มีทั้งหมด 11 ทีม (ทีมอันดับสี่ทีคะแนนต่ำสุด 4 ทีม ทีมอันดับห้า 7 ทีมจากรอบที่ 2) เข้าแข่งขันในรอบเพลย์ออฟ เดิมจะมีทั้งหมด 12 ทีม แต่เนื่องจากอินโดนีเซียถูกฟีฟ่าตัดสิทธิ์จากการแข่งขัน จึงเหลือ 11 ทีม
รอบเพลย์ออฟมีสองรอบย่อย เป็นการแข่งขันประกบคู่ เหย้า-เยือน เพื่อหา 8 ทีม ผ่านเข้าไปเล่นในรอบคัดเลือกรอบที่ 3:
รอบย่อย 1: มี 10 ทีม จับคู่ประกบแข่งขัน 5 คู่ เหย้า-เยือน ทีมชนะ 5 ทีม ผ่านเข้าไปเล่นในรอบที่สาม ทีมแพ้ 5 ทีมที่เหลือ ต้องไปเล่นในรอบย่อย 2
รอบย่อย 2: มี 6 ทีม (ทีมที่ผลงานแย่ที่สุดในรอบสอง และอีก 5 ทีมที่แพ้ในรอบย่อย 1) จับคู่ประกบแข่งขัน 3 คู่ เหย้า-เยือน ทีมชนะ 3 ทีม ผ่านเข้าไปเล่นในรอบที่สาม
ทีมชนะรอบย่อยหนึ่ง 5 ทีม และรอบย่อยสอง 3 ทีม จะไปแข่งกับ 16 ทีมที่เหลือในรอบคัดเลือกรอบที่ 3 แบบแบ่งกลุ่ม เพื่อหา 12 ทีมสุดท้ายไปเล่นในเอเชียนคัพ
== ทีมวางในการจับสลาก ==
การจับสลากประกบคู่แข่งขันจัดขึ้นในวันที่ 7 เมษายน พ.ศ. 2559 เวลา 15:00 น. (UTC+8) ณ เอเอฟซีเฮาส์ ในกรุงกัวลาลัมเปอร์ ประเทศมาเลเซีย
หมายเหตุ ในวงเล็บคือ กลุ่มและอันดับของทีมนั้นในรอบที่ 2
== การแข่งขัน ==
=== รอบย่อย 1 ===
|}
กัมพูชา ได้ผ่านเข้าไปเล่นใน รอบคัดเลือกรอบที่ 3 จีนไทเป ต้องไปแข่งใน รอบย่อย 2
----
เยเมน ได้ผ่านเข้าไปเล่นใน รอบคัดเลือกรอบที่ 3 มัลดีฟส์ ต้องไปแข่งใน รอบย่อย 2
----
ทาจิกิสถาน ได้ผ่านเข้าไปเล่นใน รอบคัดเลือกรอบที่ 3 บังกลาเทศ ต้องไปแข่งใน รอบย่อย 2
----
มาเลเซีย ได้ผ่านเข้าไปเล่นใน รอบคัดเลือกรอบที่ 3 ติมอร์-เลสเต ต้องไปแข่งใน รอบย่อย 2
----
อินเดีย ได้ผ่านเข้าไปเล่นใน รอบคัดเลือกรอบที่ 3 ลาว ต้องไปแข่งใน รอบย่อย 2
=== รอบย่อย 2 ===
|}
มัลดีฟส์ ได้ผ่านเข้าไปเล่นใน รอบคัดเลือกรอบที่ 3
----
ภูฏาน ได้ผ่านเข้าไปเล่นใน รอบคัดเลือกรอบที่ 3
----
จีนไทเป ได้ผ่านเข้าไปเล่นใน รอบคัดเลือกรอบที่ 3
==อันดับผู้ทำประตู==
การแข่งขันทั้งหมดมี 46 ประตูที่ทำได้ใน 16 นัด, สำหรับค่าเฉลี่ย  ประตูต่อนัด.
3 ประตู
Jeje Lalpekhlua
Ahmad Hazwan Bakri
2 ประตู
Chencho Gyeltshen
Wu Chun-ching
Khonesavanh Sihavong
Ali Ashfaq
Jahongir Ergashev
1 ประตู
Mamunul Islam
Jigme Dorji
Chhin Chhoeun
Prak Mony Udom
Hong Pheng
Keo Sokpheng
Chen Hao-wei
Chen Po-liang
Chen Yi-wei
Huang Wei-min
Fulganco Cardozo
Sandesh Jhingan
Sumit Passi
Mohammed Rafique
Chanturu Suppiah
Khair Jones
Mohd Amri Yahyah
Ali Fasir
Hussain Niyaz Mohamed
Ahmed Nashid
Davron Ergashev
Akhtam Nazarov
Umedzhon Sharipov
Parvizdzhon Umarbayev
Rufino Gama
José Oliveira
Ayman Al-Hagri
Abdulwasea Al-Matari
Akram Al-Worafi
1 การทำเข้าประตูตัวเอง
Ali Samooh 
==หมายเหตุ==
== อ้างอิง ==
== แหล่งข้อมูลอื่น ==
AFC Asian Cup, the-AFC.com
เอเชียนคัพ 2019 รอบคัดเลือก